b'\n_START_ARTICLE_\nMungiki\n_START_PARAGRAPH_\nMungiki er en religi\xc3\xb8s gruppe i Kenya. Navnet betyr \xc2\xabEt forent folk\xc2\xbb p\xc3\xa5 kikuyu. Religionen, som stammer fra sent p\xc3\xa5 1980-tallet, er hemmelig og b\xc3\xa6rer visse likhetstrekk til mysterie-religionene. Detaljer om opprinnelig og doktriner er uklare. Det som er klart, er at organisasjonen arbeider for en retur til innf\xc3\xb8dte afrikanske tradisjoner og forkaster alle vestlig p\xc3\xa5virkning og alt som stammer fra kolonitiden. Dette inkluderer kristendom, og praktisering av tvunget omskj\xc3\xa6ring av kvinner i organisasjonen. Gruppens ideologi er karakterisert av revolusjon\xc3\xa6r retorikk, og kikuyu-tradisjoner med skeptisk og avvisning av det moderne Kenya, som moralsk korrupsjon.\n_START_SECTION_\nHistorie\n_START_PARAGRAPH_\nIf\xc3\xb8lge en av Mungikis grunnleggere, begynte gruppen sent p\xc3\xa5 1980-tallet, som en lokal milits i h\xc3\xb8ylandet, for \xc3\xa5 beskytte kikuyu-b\xc3\xb8nder i krangler med Masai-folket og styrker lojale til regjeringen, som ble dominert av kalenjin-stammen p\xc3\xa5 den tiden. Grunnleggerne modellerte gruppen etter Mau Mau-soldatene som sloss mot det britiske kolonistyret. P\xc3\xa5 1990-tallet, migrerte gruppen inn til Nairobi Med aksept fra regjeringen under Daniel arap Moi og begynte \xc3\xa5 dominere matatu (private minibuss-taxier) industrien. Med flyttingen til hovedstaden, kom utviklingen av en celle-struktur i organisasjonen. Hver celle bestod av ca. 50 medlemmer, og hver celle er delt inn i 5 lag. Ved \xc3\xa5 bruke matatu-industrien som et springbrett, bevegde gruppen seg inn i andre kommersielle omr\xc3\xa5der, som s\xc3\xb8ppelinnsamling, byggevirksomhet og tilogmed \xc2\xabbeskyttelse\xc2\xbb. Tilslutt f\xc3\xb8rte gruppens handlinger den til involvering med politikere som var ivrige etter \xc3\xa5 samle seg st\xc3\xb8tte. I 2002 st\xc3\xb8ttet Mungiki tapende kandidater ved valget, og fikk f\xc3\xb8le vreden til regjeringen. Gruppens aktiviteter ble mindre synlig, selv om de fremdeles fikk inntekter fra beskyttelse, \xc2\xabskatt\xc2\xbb p\xc3\xa5 str\xc3\xb8m og vann. Gruppen har ogs\xc3\xa5 gjort seg bemerket for etnisk vold og motstand mot den kenyanske regjeringen.\n_START_SECTION_\nUtpressing og etnisk vold\n_START_PARAGRAPH_\nMungiki opererer mest i Mathare, en av de st\xc3\xb8rste slummene i Nairobi, der fattigdom og kriminalitet er utbredt. En nylig artikkel i Inter Press Service beskrev operasjonene til Mungiki i slummen som essensielt en \xc2\xabgatebande\xc2\xbb som bidrar til, eller lever av et milj\xc3\xb8 preget av en kontinuerlig sikkerhetskrise. Hver beboer i slummen m\xc3\xa5 betale en varierende sum penger til organisasjonen, i bytte for beskyttelse mot tyveri og skade p\xc3\xa5 eiendom. I tillegg bemanner gjengen offentlige toaletter, og krever en avgift for bruk av slike fasiliteter. Slike hendelser, sammen med den generelle mangelen p\xc3\xa5 lovmyndigheter, har opphisset beboere i Mathare.  _NEWLINE_Panafrican News rapporterte 9. desember 2000 at Mungiki-medlemmer hadde brent ned 11 hus i slummen i Thika. I 2001 var de ogs\xc3\xa5 involvert i en rekke blodige slag med politiet, samt gruppen var involvert i konflikter i Nairobi der minst 12 mennesker ble drept. S\xc3\xb8ndag 3.mars 2002 ble 20 mennesker drept og 31 mennesker hardt skadet da 2-300 Mungiki-medlemmer gikk til angrep i bydelen Kariobangi i Nairobi. Flere av de drepte ble halshugget. Senere p\xc3\xa5 \xc3\xa5ret, forteller East African Standard og The Nation, at minst 5 mennesker ble hakket til d\xc3\xb8de med macheter, ogs\xc3\xa5 de angivelig av Mungiki-medlemmer._NEWLINE_Mer enn 50 mennesker d\xc3\xb8de i 2002 i sammenst\xc3\xb8t mellom sekten og eierne av matatus bare i Nairobi. I 2002 ble sekten forbudt, og i februar 2003, kom organisasjonen igjen i media, etter to dager med sammenst\xc3\xb8t med politi i Nairobi, der minst to politifolk ble drept,utryddet av myndighetene i slutten av april 2003. En p\xc3\xa5stand som b\xc3\xa5de de og myndighetene senere trakk tilbake. The Nation rapporterte at i l\xc3\xb8pet av det f\xc3\xb8rste halv\xc3\xa5ret av 2004 ble 14 avhoppere fra sekten enten drept eller blitt kidnappet og var forsvunnet. Av predikanten Simon Ndbai Kamore fant man bare hodet._NEWLINE_I juni 2007 begynte Mungiki en morderisk kampanje der gruppen spredte frykt ved \xc3\xa5 kappe hodene av matatu-sj\xc3\xa5f\xc3\xb8rer, kondukt\xc3\xb8rer og avhoppere fra sekten, noe som resulterte i en v\xc3\xa6pnet aksjon fra kenyanske sikkerhetsstyrker, som stormet Mathare-omr\xc3\xa5det. Omtrent 100 mennesker d\xc3\xb8de i den operasjonen._NEWLINE_Mungiki har blitt koblet til mordet p\xc3\xa5 en familie i USA der Mrs Jane Kurua, 47 og hennes to d\xc3\xb8dtre ble drept, saken er fremdeles under etterforsking av FBI. 12. juli 2007 rapporterte kenyanske myndigheter at Mungiki-gruppen hadde kappet hodet og andre kroppsdeler av en to \xc3\xa5r gammel gutt, angivelig som del av et rituale._NEWLINE_I november 2007, meldte en menneskerettighetsgruppe ved navn Oscar Foundation Free Legal Aid Clinic-Kenya at i fem \xc3\xa5r f\xc3\xb8r august 2007, hadde kenyanske politi drept mere enn 8000 mennesker i sammenst\xc3\xb8t og jakt p\xc3\xa5 Mungiki-sekten, med en 4000 mennesker ogs\xc3\xa5 meldt savnet. Disse p\xc3\xa5standene ble basert p\xc3\xa5 intervjuer, obduksjoner og politi-rapporter. I mellomtiden, koblet Kenya National Commission on Human Rights politiet i landet til henrettelsen av 500 Mungiki-medlemmer de siste fem m\xc3\xa5nedene, en p\xc3\xa5stand politiet beskriver som "p\xc3\xa5funn".\n_START_SECTION_\nOppt\xc3\xb8yene i Kenya\n_START_PARAGRAPH_\nEtter at oppt\xc3\xb8yene i Kenya tok til, mente flere at Mungiki var involvert i mye av voldshandlingene som foregikk. Det ble hevdet at Mungiki vervet folk, slik at disse kunne beskyttelse mot vold. Organisasjonen ble ogs\xc3\xa5 beskyldt for \xc3\xa5 ta betaling fra rikfolk, for beskyttelse av eiendommene deres.10. april 2008 ble konen til lederen av gruppen funnet halshogd, noe som utl\xc3\xb8ste flere voldelige oppt\xc3\xb8yer fra Mungiki-grupper. Trafikken i byen Naivasha og hovedstaden Nairobi ble blokkert, og s\xc3\xa5 mange som syv mennesker skal ha blitt drept i ulike sammenst\xc3\xb8t. 28. april ble det kjent at lederen for gruppen, Charles Ndungu, ble skutt og drept i bilen sin, mens han var p\xc3\xa5 vei til byen Naivasha.'